Diari Oficial de la Generalitat Valenciana


Sumari del DOGV 5271, del 01-06-2006 (2006/5637)

Notificació a Chahira Yakendji de la resolució dictada en les actuacions del juí de liquidació del règim econòmic matrimonial número 1.451/2005.
------------------------------------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5637


Organisme emissor
:   Jutjat de Primera Instància Número 24 de València

Tipus de document
:   Anunci

Notificació a Chahira Yakendji de la resolució dictada en les actuacions del juí de liquidació del règim econòmic matrimonial número 1.451/2005. [2006/Q5637]  
Procediment: assumpte civil 1.451/2005  
Juí: liquidació del règim econòmic matrimonial 1.451/2005  
Part demandant: Toufik Mohamed Guestini  
Part demandada: Chahira Yakendyi  
En el juí a què es fa referència s'ha dictat, en data 4 de maig de 2006, la següent resolució, que té la fonamentació jurídica i la part dispositiva que es diuen tot seguit:  
«Fonaments de dret  
1. D'acord amb l'article 9.2 del Codi Civil, els efectes de matrimoni es regiran per la llei personal comú dels cònjuges en el moment de contraure'l, per la qual cosa s'ha d'aplicar el codi de la família argelí número 11/1984, de 9 de juny de 1984.  
2. L'article 809.1.3 de la Llei d'Enjudiciament Civil establix que quan, sense que hi haja causa justificada, algun dels cònjuges no comparega en el dia assenyalat, se'l tindrà per conforme amb la proposta d'inventari que efectue el cònjuge que haja comparegut. En este cas atesa la incompareixença del demandat a la diligència d'inventari feta en data 9 de febrer d'enguany procedix aprovar la proposta d'inventari de la part actora que a continuació es detalla:  
Inventari:  
Actiu:  
a) Immobles:  
Finca urbana, habitatge situat a València, passeig de l'Albereda, número 64, planta 9, porta 1a, bloc 1, de l'edifici denominat Alameda Selection.  
Plaça de garatge número 67, del soterrani 1r de l'esmentat edifici, situat a València, passeig de l'Albereda, número 64.  
Passiu:  
a) Deutes de la societat davant de tercers:  
Quantitat de 319.100 euros per la compra dels immobles identificats en l'actiu.  
b) Crèdit de l'actor contra la societat matrimonial per un import de 84.243,87 euros per quantitats lliurades per ell mateix a compte del preu total dels béns que formen l'actiu de la societat conjugal.  
Per un altre costat, i tenint en compte la sol·licitud de la part actora i atés el parador ignorat de la demandada, d'acord amb l'article 809 de la Llei d'Enjudiciament Civil, procedix atribuir a l'actor l'administració i la disposició dels béns inclosos en l'inventari.  
Vists els preceptes assenyalats i els altres de pertinent aplicació, sa senyoria davant meu, el secretari, va dir:  
Part dispositiva: procedix l'aprovació de l'inventari dels béns que integren la societat conjugal formada en el seu dia per Toufik Mohamed Guestini i Chadira Yakendyi en els termes reflectits en el fonament de dret de la present resolució i s'atribuïx l'administració i la disposició d'estos béns a la part actora.   
No es fa pronunciament en matèria de costes.  
Notifiqueu la present resolució a les parts mitjançant la publicació en el Diari Oficial de la Generalitat atesa la situació de parador ignorat de la demandada.  
Contra esta resolució s'hi pot interposar un recurs d'apel·lació davant l'Audiència Provincial, que s'haurà de preparar davant este jutjat en el termini de cinc dies des del sendemà de la notificació.  
Així ho acorda, mana i firma Ana María Mayor Vañó, magistrada jutgessa del Jutjat de Primera Instància número 24 de València. En done fe».  
Atés el desconeixement de l'actual domicili o residència de la part demandada, Chahira Yakendji, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en este diari i al tauler d'anuncis del jutjat per a portar a efecte la diligència de notificació.  
València, 4 de maig de 2006.. El secretari judicial: Ángel Olmeda Buendía.